মুরইছড়া ইকোপার্ক
মুরইছড়া ইকোপার্ক বাংলাদেশের মৌলভীবাজার জেলায় অবস্থিত কুলাউড়া উপজেলার কর্মধা ইউনিয়নে অবস্থিত একটি ইকোপার্ক। এই ইকোপার্কটি কয়েকটি ছোট ছোট টিলা নিয়ে গড়ে তোলা হয়েছে। ইকোপার্কটিতে রয়েছে ঘন গাছ-গাছালি ও জীববৈচিত্রের সমাহার। মুরইছড়া ঝর্ণা ও মুরইছড়া নদীর নামেই ওই এলাকার নামকরণ হয় মুরইছড়া। পর্যটন বিকাশে এই মুরইছড়া ঝর্ণাকে কেন্দ্র করে সরকার ২০০১ সালে মুরইছড়া ইকো পার্ক প্রকল্পের ভিত্তি প্রস্থর স্থাপন করলেও আজও আলোর মুখ দেখে নি এই ইকোপার্ক টি।